Nelas

Nelas estas urbo de Portugalio, situanta en la  Distrikto Viseu, Centra regiono kaj la subregiono Viseu Dão-Lafões. Ĝi havas 4 636 loĝantojn (2021). 

Ĝi estas sidejo de la municipo Nelas, kiu havas totalan areon de 125,71 km², kaj 13 121 loĝantojn (2021), subdividita en sep fregezioj. La municipa teritorio limas nordoriente kun Mangualde, sudoriente kun Seia kaj Oliveira do Hospital (en distrikto Koimbro), okcidente kun Carregal do Sal kaj nordokcidente kun Viseu. La teritorio estas inter la riveroj Mondego kaj Dão, dum la sidejo estas inter la urboj Carregal do Sal sudokcidente kaj Mangualde nordoriente.

Historio
eta|maldekstre|200px|Pilorio de Aguieira.
Prahistorian loĝadon atestas la monumentaj megalitoj de Orca de Pramelas en Canas de Senhorim kaj de Outeiro de Roque en Lapa do Lobo. El la romia epoko estas restaĵoj (kiel la romiaj vojoj de Santar kaj de Vilar Seco), same kiel de la Mezepoko (tomboj de Pedras da Forca). Elstaras la arkitekturo de la 17-a kaj 18-a jarcentoj, videbla ĉefe en la senjordomegoj. 

Nelas estis konkerita el islamanoj inter 1058 kaj 1064, kiuj estis respektive, la jaroj de la konkeroj de Viseu kaj de Koimbro. Post la fondo de la Reĝlando Portugalio (en 1143), ekis administracia organizado, per kreado de municipoj. La municipo nomiĝis Senhorim ĝis la 9a de decembro 1852, kiam la sidejo translokiĝis de Folhadal al Nelas. 

En la unua duono de la 20-a jarcento la loĝantaro estis stabila kaj atingis eĉ 16 000 loĝantojn en 1960, sed poste malpliiĝis pro elmigrado ĝis nunaj 13 000 loĝantoj.

 Submunicipoj 
Nelas havas la jenajn fregeziojn:

 Canas de Senhorim
 Carvalhal Redondo e Aguieira
 Lapa do Lobo
 Nelas
 Santar e Moreira
 Senhorim
 Vilar Seco

Vidindaĵoj
En pluraj loĝlokoj estas interesaj preĝejoj kaj kapeloj, kun gravaj pentraĵoj kaj valoraj liturgiaj juveloj; krome estas ankaŭ nobelaj domegoj ĉefe el la 18a jarcento.
 Pilorioj de Aguieira, Folhadal kaj Vilar Seco
 Bieno Quinta da Vitória
 Arkeologiejoj de Canas de Senhorim

Bildoj

 Vidu ankaŭ 
 Nelas (stacidomo)
 Canas-Felgueira (stacidomo)
 Lapa do Lobo (stacidomo)

 Eksteraj ligiloj 

 Termas e SPA das Caldas da Felgueira
 A Fundação Lapa do Lobo
 Parque Ecológico da Quinta da Cerca




Kategorio:Urboj de Portugalio
Kategorio:Distrikto Viseu